U-20 ፕሪምየር ሊግ | በዛሬ ጨዋታዎች ቅዱስ ጊዮርጊስ እና አካዳሚ አሸንፈዋል
ቀትር 6:00 ላይ በደደቢት እና ኢትዮጵያ ወጣቶች ስፖርት አካዳሚ መካከል የተደረገው ጨዋታ አካዳሚ በመጀመርያዎቹ ደቂቃዎች በተቆጠረች ብቸኛ ግብ 1-0 ማሸነፍ ችሏል፡፡ የአካዳሚን የድል ግብ በ10ኘው ደቂቃ ያስቆጠረው ኤሌክሳደር አወት ነው፡፡በዕለቱ ከኢትዮጵያ ወጣቶች ስፖርት አካዳሚ አምበል እና አጥቂ አሌክሳደር አወት ፤ ከደደቢት የግራ መስመር ተከላካዩ ማቲዎስ ሰፋ ያሳዩት ግሩም እንቅስቃሴ ተስፋ ሰጪ ነበር።09:00 ላይ በቅዱስ ጊዮርጊስና በመከላከያ መካከል የተካሄደው ጨዋታ ሳቢና ማራኪ እንዲሁም ድራማዊ የሆነ ክስተት አስተናግዶ በቅዱስ ጊዮርጊስ 3-2 አሸናፊነት ተጠናቋል፡፡በመጀመርያው አጋማሽ ብልጫ የነበራቸው ፈረሰኞቹ በ18ኛው ደቂቃ ተስፋዬ በቀለ እና በ32ኛው ደቂቃ እንደልቡ ደሴ ባስቆጠሩት ጎል 2-0 በመምራት እረፍት ሲወጡ ከእረፍት መልስ መከላከያዎች ተሻሽለው በመቅረብ ከመመራት ተነስተው አብነት ይግለጡ በ62ኛው ደቂቃ በጨዋታ ፣ 75ኛው ደቂቃ ላይ በፍ/ቅ/ም አብነት ባስቆጠራቸው ጎሎች አቻ መሆን ችለው ነበር፡፡ በመጨረሻም የዳኛው የማጠናቀቂያ ፊሽካ ሲጠበቅ በዕለቱ ጥሩ ሲንቀሳቀስ የዋለው እንደልቡ ደሴ ለራሱ ሁለተኛ ለቡድኑ አሸናፊ የምታደርገውን 3ኛ ጎል አስቆጥሮ ጨዋታው በቅዱስ ጊዮርጊስ 3-2 አሸናፊነት ተጠናቋልበሁለቱ በድኖች ጨዋታ ከመከላከያ አጥቂው በኃይሉ ኃ/ማርያም በቅዱስ ጊዮርጊስ በኩል እንደልቡ ደሴ ያሳዩ የነበረው ጥሩ እንቅስቃሴ በዕለቱ የነበረውን ተመልካች የሳበና ልብ ተስፋ ሰጪ ነበር፡፡የነገ ጨዋታዎች05:00 ኢትዮ ኤሌትሪክ ከ አዳማ ከተማ [ኤሌክትሪክ ሜዳ ፣ ጎፋ]05:00 ኢትዮጵያ ቡና ከ ድሬዳዋ ከተማ [ባንክ ሜዳ ፣ ሲኤምሲ]05:00 ኢትዮጵያ መድን ከ ሀዋሳ ከተማ [መድን ሜዳ ፣ ቃሊቲ]09:00 ወላይታ ድቻ ከ ኢትዮጵያ ንግድ ባንክ [ሶዶ]የደረጃ ሰንጠረዥ